जलवायु परिवर्तन को लेकर हुई दाे दिवसीय संगोष्ठी
पर्यावरण नियोजन एवं समन्वय (एप्को) के सौजन्य से उत्प्रेरित दो दिवसीय राष्ट्रीय संगोष्ठी शीर्षक जलवायु परिवर्तन में कमी के लिए अभिनव आर्थिक नीतियों की भूमिका के शुभारंभ समारोह एवं तकनीकी सत्रों का आयोजन किया गया। इसके मुख्य अतिथि पूर्व प्रधान मुख्य वन संरक्षक एपी दुबे एवं भारत सरकार व राज्य शासन के विभिन्न विभागों के निदेशक रहे।
संकल्प जन सेवा समिति द्वारा राजीव गांधी कॉलेज में आयोजित कार्यक्रम का उद्देश्य जलवायु परिवर्तन द्वारा राष्ट्र की आर्थिक व्यवस्था, जिसमें कृषि, पेयजल, ऊर्जा, स्वास्थ्य, अधोसंरचना विकास एवं ग्रामीण उत्थान कार्यक्रम सम्मिलित हैं के लिए शासन की नीतियों एवं उन पर आधारित विकास के अन्य मुद्दों की समीक्षा करना था। पहले दिन पर्यावरण वन और जलवायु परिवर्तन मंत्रालय के निदेशक डॉ. अजय मेहरोत्रा, केंद्रीय भू-जल बोर्ड के पूर्व क्षेत्रीय निदेशक डॉ. सीपी श्रीवास्तव, मप्र प्रदूषण नियंत्रण बोर्ड के पूर्व सदस्य सचिव डॉ. एमएल गुप्ता, एप्को के पूर्व निदेशक डॉ. यूआर सिंह आदि मौजूद रहे।
hin_Deva hin_Deva hin_Deva